b'\n_START_ARTICLE_\nPeep Piirsalu\n_START_SECTION_\nElulugu\n_START_PARAGRAPH_\nPeep Piirsalu on zootehniku poeg._NEWLINE_L\xc3\xb5petas 1976 Rakvere Keskkooli, 1981 Eesti P\xc3\xb5llumajanduse Akadeemia zootehnikainsenerina, 1983\xe2\x80\x9385 Moskva P\xc3\xb5llumajanduse Akadeemia aspirant, p\xc3\xb5llumajanduskandidaat (1986, samas), v\xc3\xa4itekiri k\xc3\xa4sitles valgepealiste lammaste parandamist sisestaval ristamisel ildefransi t\xc3\xb5ugu j\xc3\xa4\xc3\xa4radega. Oli 1981\xe2\x80\x9382 Rakvere rajooni "Energia" kolhoosi zootehnik, 1982\xe2\x80\x9383 EPA p\xc3\xb5llumajandusloomade s\xc3\xb6\xc3\xb6tmise kateedri nooremteadur, 1986 eriloomakasvatuse kateedri nooremteadur, 1986\xe2\x80\x9389 v\xc3\xa4ikelooma- ja linnukasvatuse osakonna assistent, 1989\xe2\x80\x9390 vanem\xc3\xb5petaja, 1990\xe2\x80\x93 dotsent, 1989\xe2\x80\x9392 zooinseneriteaduskonna prodekaan. Loengukursused: lambakasvatus, eriloomakasvatuse, loomakasvatussaaduste kvaliteet.\n_START_SECTION_\nTeadust\xc3\xb6\xc3\xb6\n_START_PARAGRAPH_\nUurimisvaldkond: p\xc3\xb5llumajandusloomade aretus ja selektsioon \xe2\x80\x93 lammaste geneetika parameetrite hindamine, aretusv\xc3\xa4\xc3\xa4rtused ja -programmid, importlammaste m\xc3\xb5ju eesti lambat\xc3\xb5ugude liha- ja villaj\xc3\xb5udlusele ning viljakusele. Ajakirja "Lammas ja Kits" toimetaja (aastast 1998). Akadeemilise P\xc3\xb5llumajanduse Seltsi ja Eesti Lambakasvatajate Seltsi liige (aastast 1990, president 1995\xe2\x80\x9397, juhatuse esimees aastast 1997). \xc3\x9cle 70 teadustr\xc3\xbckise.'